OSKA KOORDINATSIOONIKOGU KOOSOLEK

16.01.2025 nr 38

Kutsekoda

Algus kell 10.00, lõpp kell 12.00

Juhatas Triin Laasi-Õige, Haridus- ja Teadusministeerium (HTM)

Protokollis Liina Ruusa, Kutsekoda

**Kohal viibisid**: Ulla Saar, Majandus- ja Kommunikatsiooniministeerium (MKM); Ülo Kaasik, Eesti Pank; Erki Lõhmuste, Rahandusministeerium; Mait Palts, Eesti Kaubandus-Tööstuskoda; Hando Sutter, Eesti Tööandjate Keskliit; Terje Talv, Eesti Tuuleenergia Assotsiatsioon

**Kutsekojast:** Tiia Randma, Yngve Rosenblad, Andres Viia, Silja Lassur, Katrin Pihl, Siim Krusell, Riina Tilk, Elin-Külliki Kruusmaa, Siret Trull

**Zoomis osalesid:** Kadri Kallip (Nele Labi asendaja), Sotsiaalministeerium; Sandra Särava, MKM; Reelika Leetmaa, Eesti Töötukassa

**Puudusid** Aivi Sirp, Siseministeerium; Jaan-Hendrik Toomel, Eesti Ametühingute Keskliit; Riina Viiding, Teenistujate Ametiliitude Keskorganisatsioon TALO

**PÄEVAKORD**

1. Sissejuhatus
2. OSKA välistööjõu uuring
3. OSKA tuuleenergeetika uuring
4. OSKA keemiatööstuse uuringu dilemmad
5. Järgmise koosolekute ajad ja teemad
6. **Sissejuhatus**
OSKA koordinatsioonikogu esimees Triin Laasi-Õige avas koosoleku.
7. **OSKA välistööjõu uuring**

Uuringu eesmärk on hinnata välistööjõu vajadust Eesti tööturul järgmise kümnendi jooksul, keskendudes tegevusaladele ja ametirühmadele, kus tööjõupuudus on suurim. 2023. aastal oli töötamise registris (TÖR) 143 000 välismaalast. Tähelepanu all on eelkõige n-ö ajutine tööjõud, mis ulatus 66 300-ni, kasv on olnud aastate jooksul märkimisväärne. Suurim osa Eestis töötavast ajutisest välistööjõust on pärit Ukrainast – 36 600 ehk 55%. TÖRi andmetel leiab ajutine välistööjõud rakendust peamiselt töötlevas tööstuses, ehituses, info ja side sektoris ning kinnisvara-, haldus- ja abitegevuse alal.

Prognoosi kohaselt on aastani 2035 tööturul kõige suurem puudus tippspetsialistidest ja teatud valdkondade oskustöötajatest. OSKA üldprognoosi mudel näitab, et tasemeõpe ei suuda igal aastal katta kuni 1400 tippspetsialisti ja 700 oskustöölise vajadust. Selle vajaduse leevendamiseks on üheks lahenduseks välistööjõu kaasamine. Tulevikustsenaariumid rõhutavad eriti IKT ja tööstuse valdkondi, kus tippspetsialistide nõudlus suureneb märkimisväärselt ning nende ametikohtade täitmine sõltub suures osas välistööjõust.

Tervishoius, hariduses ja sotsiaalhoolekandes tööjõupuuduse leevendamine välistööjõuga nõuab spetsiifilisi riiklikke meetmeid, kuna nende ametite täitmine eeldab riigikeele oskust ja Eestis tunnustatud kvalifikatsiooni.

Peamised tähelepanekud ja järeldused:

* Tööturgu ei mõjuta vaid tööränne. Pöörata rohkem tähelepanu õpirändele ja pererändele, et suunata neid paremini tööturule.
* Vajalik on üle vaadata välismaalaste seadusega sätestatud sisserände kvoodi eesmärgid ja toimimine.
* Välistööjõu vajadus lähi-kümnendil kasvab. Kiirmenetluse sisseviimiseks rakendada “usaldusväärse ettevõtja” meedet ja riikidevaheliste koostöölepetega kontrollitud töörände meedet.

**Koordinatsioonikogu märkused:**

Ukrainlaste stsenaarium:

* Esitada andmed ka selle kohta, kui palju praegustest ukraina tööjõust oli Eestis tööturul hõivatud juba enne sõja algust ja millised oleksid mõjud tööturule, kui nad lahkuksid.

Tööstuse ametid ja prioriteetide esiletoomine:

* Rõhutada selgemalt tööstuse ametirühmade välistööjõu vajaduse olulisust.
* Tõsta IKT valdkonna vajadusi soovitustes rohkem esile.

Sõnumite täpsustamine:

* Muuta sõnum kvoodisüsteemi toimimise kohta neutraalsemaks ja selgemaks.

Kommunikatsioon ja ühine sõnum:

* Selgemalt välja tuua kui palju välistööjõudu tegelikult vajatakse ja koondada see üheselt mõistetavaks sõnumiks.
* Koostada sõnumid, mis toetavad selge ja ühtse kommunikatsiooni saavutamist.
* Sõnumid kooskõlastada Majandus- ja Kommunikatsiooniministeeriumi ning tööandjatega enne avalikustamist.
	1. Otsustati kiita heaks OSKA välistööjõu uuring

Hääletuse tulemused:
- poolt hääletas 10 liiget
- vastu ei hääletatud.

1. **OSKA tuuleenergeetika uuring – Katrin Pihl ja Siim Krusell, Kutsekoda**

Selgitused 4.12.2024 OSKA koordinatsioonikogus üles jäänud põhilistele küsimustele ja kitsaskohtadele.

Tuulepargihoolduse tööjõuvajadus ja tehnoloogia roll:

* + Paljud hooldustööd on tootjapõhised, kuid kohaliku tööjõu kaasamine vähendab kulusid ja kiirendab tööde teostamist.
	+ Droonid ja robotid on juba kasutusel, eriti labade inspektsioonis, kuid ei asenda täielikult manuaalset tööjõudu.

ABB kompetentsikeskus ja võimalused lõpetajatele:

* ABB Eesti kompetentsikeskus keskendub tuuliku generaatorite hooldusele, pakkudes töövõimalusi mehhatroonika ja elektrituuliku tehniku erialade lõpetajatele.
* Pärnu KHK lõpetajad saavad rakenduda ka ABB-s.

Elektritarbimise prognoos:

* Elektritarbimise kasv aastaks 2040 jääb uuringus pigem konservatiivseks (13–14 TWh), tuginedes Eleringi prognoosile.

Kutsekoolide õppearendus:

* Elektrituuliku tehniku õppekava Pärnus ja labade hooldustehniku õppekava Kuressaares on laiapõhjalised ja võimaldavad teadmisi rakendada ka teistes sektorites. Näiteks elektri, elektroonika, automaatika hüdraulika ning paadiehituse või lennunduse alal).

Tuuleenergeetika sektor vajab lähiaastatel kriitiliselt kvalifitseeritud tööjõudu, eriti kutseharidust eeldavatel ametikohtadel. Koosolekul rõhutati kohaliku tööjõu koolituse olulisust.

Vaata täpsemalt lisast 1.

3.1 Otsustati kiita heaks OSKA tuuleenergeetika uuring

Hääletuse tulemused:
- poolt hääletas 10 liiget
- vastu ei hääletatud.

1. **OSKA keemiatööstuse uuringu dilemma -** Riina Tilk, Elin-Külliki Kruusmaa, Kutsekoda

Vaatamata algsele plaanile jätta põlevkivikeemiatööstuse tööjõu- ja oskuste prognoos OSKA energeetika uuringusse, siis hetkeseisukoht on selle kaasamine käimasolevasse keemiatööstuse uuringusse.

Põhjused:

* KHG vähendamise eesmärgid jäävad ajaliselt prognoosi-perioodist (aastani 2033) kaugemale
* Põlevkiviõli kasutus laevakütusena säilib prognoosiperioodil.
* Poliitiline ja majanduslik turbulents ning tehnoloogilise innovatsiooni aeglane rakendumine mõjutavad sektori arengut.
* Eesti Keemiatööstuse Liit toetab sektori kaasamist.

Tööstuse tulevik ja väljakutsed:

* Põlevkivikeemiaga seotud innovaatilistele lahendustele suunatud arendusplaanid on Enefit Poweril, Viru Keemia Grupil ja Kiviõli Keemiatööstusel. Põlevkivikeemiatööstus on otsimas võimalusi üleminekuks ringmajandusel põhinevaks süsinikuneutraalseks keemiatööstuseks..
* Suurimad väljakutsed:
	+ Poliitiline ja regulatiivne ebastabiilsus.
	+ Kliimaneutraalsuse eesmärgid ja Euroopa Liidu regulatsioonid.
	+ Nafta- ja kütteõli hindade kõikumine.

Vaata täpsemalt lisast 1.

**Koordinatsioonikogu seisukoht:**

Kaasata põlevkivikeemiatööstuse tööjõu- ja oskuste prognoos keemiatööstuse uuringusse. Valdkond on lisandväärtust tootev ning oluline tööstuse ja majanduse kontekstis. Uuringus tuleks kindlasti kaardistada ka valdkonna ohud ja riskid ühes väljakutsete ja võimalustega, kuna need võivad oluliselt mõjutada nii tööjõu- kui ka oskuste vajadust.

1. **Järgmise koosolekute teemad ja ajad**

**Kirjalik hääletus märts**

* Kinnisvara uuring

**Järgmine koosolek:**

**27.08.25 kell 11-13**

Teemad:

Uuringute kinnitamine:

* AI
* Keemiatööstus + sidusalad
* *Käimasolevate uuringute dilemmad*

**Ülejärgmine koosolek:**

**17.12.25 kell 11-13**

Teemad:

* OSKA üldprognoos
* Ida-Virumaa regionaalse TJV prognoosimudel (I etapp)
* *Käimasolevate uuringute dilemmad*

Lähtudes Kutseseaduse § 7¹ -st

**OTSUSTATI**

* 1. kiita heaks OSKA välistööjõu uuring
	2. kiita heaks OSKA tuuleenergeetika uuring

Koosoleku juhataja Protokollija

Triin Laasi-Õige Liina Ruusa